**Mór Városi Önkormányzat Képviselő-testületének**

**155/2019. (IV.24.) Kt.**

**határozata**

**„Városi piac területének rendezése, térrendezés” terveztetésére vonatkozó közbeszerzési eljárás köztes bírálatáról**

Mór Városi Önkormányzat Képviselő-testülete - az ajánlatkérő Önkormányzat részéről – a 65/2019. (II.20.) Kt. határozatával a „Városi piac területének rendezése, térrendezés” beruházások terveztetésére tárgyában indított közbeszerzési eljárás köztes bírálata során az alábbi döntéseket hozza:

* a Kbt. 69. § (1)-(2) bekezdései szerinti megfelelőségnek, illetve érvénytelenségnek kérdéskörében megállapítja, hogy **MG Építész Kft. megfelelő** ajánlatot tett**, ATROX-MÉRNÖK Kft**. **érvénytelen** ajánlatot tett. **FEJÉR Tervező és Mérnökiroda Kft**. (8086 Felcsút, Fő utca 221.) és **Opinion Builders Kft.** (1111 Budapest, Szent Gellért Tér 3.) **közös ajánlattevők érvénytelen** ajánlatot tettek. **Perfektum Építész Kft** **érvénytelen** ajánlatot tett.
* megállapítja továbbá, hogy a jelen közbeszerzési eljárásban az értékelési szempontokra figyelemmel a legkedvezőbbnek tekinthető ajánlatot **MG Építész Kft.** tette.
* A Kbt. 69. § (4) bekezdése alapján az alábbi ajánlattevőt hívja fel az eljárást megindító felhívásban előírt igazolások benyújtására: **MG Építész Kft.**

Határidő: 2019.05.03.

Felelős: polgármester(Projekt Iroda)

 **Fenyves Péter Dr. Ujszászi György Szabolcs**

 **polgármester jegyző**